**פעילות לקבוצה לקראת רפסודיה 2019 – "שבט אחים גם יחד"?!**

* השמעת השיר "הנה מה טוב ומה נעים"

מבנה מודולרי לבחירת המדריך, בהתאמה לקבוצה הספציפית -

שבט אחים גם יחד בקבוצה

שבט אחים גם יחד בקיבוץ

שבט אחים גם יחד במדינה

**פתיחה :**

**חלוקה לזוגות** – שיחה אינטימית – על המקום בו לא היה "שבט אחים גם יחד"

האם אתה זוכר מקרה שנחשפת לעוולה בחברה הישראלית- האם בחרת לעשות משהו לתיקון או להתייחס?

אם במקרה לא....למה בחרת לא?

האם היית בוחר אחרת היום?

למה אנחנו בוחרים או לא בוחרים לעשות?

למה אנשים בוחרים לקטלג או למיין?

האם יש מקרים שיש פער בין התחושות לאופן בו אני בוחר לפעול?

**במליאה** – מי שרוצה משתף מהחוויה ששיתף בשיחה הזוגית

הקבוצה -

כל אחד כותב על פתק תכונה או דבר שמייחד אותו שהוא מביא לקבוצה שנתפס כדבר חיובי ותורם לקבוצה, ותכונה או דבר אחר שפחות מקובלים על הקבוצה והתנהלותה.

בקבוצה:

לבקש מהמשתתפים לשתף.

במידה ונמנעים מלשתף בדברים הפחות מקובלים – לשאול מה הסיבות לכך אנחנו כפרטים בקבוצה נמנעים מלשתף בדברים שפחות מקובלים בקבוצה?

על דברים חיוביים שנאמרים, שווה לשאול: האם שמתם לב, על כך ש...נער זה או אחר מביא תכונה חיובית זו? האם התייחסתם לכך בעבר?

האם למדתם משהו עליכם כמקבלים ייחודיות של חבר בקבוצה? דברים לטובה, דברים לשיפור....

**קיבוץ - פעילות דיבייט-**

* מדריכה בנעורים היא טראנסג'נדרית.
* תושבי הרחבה מנסים לשנות מסורות קיבוציות
* מדריך ערבי בחברת הנעורים
* חשוב לחגוג בקבוץ את הקריסמס לצד חנוכה
* מערכת חינוך שאינה כוללת בתכנית העבודה פעילות למען האוכלוסייה הוותיקה בקיבוץ.
* אכילת חמץ בפסח מראה על פתיחות וחופש מדת
* צריך להיות בית כנסת בכל קיבוץ
* אי ילודה

**המדינה -**

ספירה קבוצתית עד 20 – כששניים אומרים יחד את אותו המספר המדריך שואל את הקבוצה שאלה.

\* יש לתת אפשרות לכמה נערים לענות ולהתבטא לאחר תשובתם של הנפסלים.

* האם היית שותף לאחת המחאות החברתיות שהיו במדינה שתקופה האחרונה ( אתיופים, נכים, תושבי הדרום...)
* גייסת סכום כסף באמצעות "גיוס המונים"- לאיזו אוכלוסייה בחברה הישראלית היית מסייע.
* מהי התחושה שלכם כשאתם שומעים בחדשות על המצב הבטחוני בדרום .
* איזו אוכלוסייה בחברה הישראלית איני מכיר כלל? ולמה?
* איזו אוכלוסייה (שונה ממך) אני מכיר בצורה הטובה ביותר ? ולמה?
* כיצד ה"שכן" מהעיר/הכפר היה מאפיין אותנו ( הקיבוצניקים/מושבניקים)?

**לקשר ליחידה של בעלי תפקידים בקבוצה**